EELNÕU

**Riigikontrolli seaduse, erakonnaseaduse ja teiste seaduste muutmise seadus (erakondade rahastamise kontrollorgan)**

###### Riigikontrolli seaduse muutmine

Riigikontrolli seaduses tehakse järgmised muudatused:

**1)** paragrahvi 3 tekst muudetakse ja sõnastatakse järgmiselt:

„(1) Riigikontrolli tegevuse peamine eesmärk on majanduskontrolli kaudu anda Riigikogule ja avalikkusele kindlustunne, et avaliku sektori vahendeid kasutatakse seaduslikult ning tulemuslikult.

(2) Peale lõikes 1 sätestatu on Riigikontrolli tegevuse eesmärk erakondade, valimisliitude ja üksikkandidaatide rahastamise nõuete täitmise kontrolli kaudu tagada demokraatia põhimõttest tuleneva poliitilise tegevuse rahastamise läbipaistvus.“;

**2)** seadust täiendatakse paragrahviga 61 järgmises sõnastuses:

„**§ 61.Erakonna, valimisliidu ja üksikkandidaadi tegevuse rahastamise kontroll**

(1) Riigikontroll kontrollib käesoleva seaduse 61. peatükis sätestatud korras, kas erakond, valimisliit ja üksikkandidaat järgivad erakonnaseaduses sätestatud rahastamise nõudeid.

(2) Riigikontroll nõustab erakondi erakondade rahastamise nõuete küsimustes ning esitab erakonna taotluse alusel erakonnale ettepanekuid majanduslike raskuste ületamiseks, erakonna likviidsuse taastamiseks, maksejõulisuse parandamiseks ja jätkusuutliku majandamise tagamiseks.“;

**3)** seadust täiendatakse peatükiga 61. peatükiga järgmises sõnastuses:

„**61. peatükk**

**Erakonna, valimisliidu ja üksikkandidaadi tegevuse rahastamise kontrollimise alused ja kord**

**§ 522.****Kontrollitegevuse alused**

(1) Erakonna, valimisliidu ja üksikkandidaadi tegevuse rahastamise kontrollimisel lähtub Riigikontroll käesoleva seaduse §-dest 38, 39 ja 47 ning käesoleva peatüki sätetest.

(2) Riigikontroll võib erakonna, valimisliidu ja üksikkandidaadi tegevuse rahastamise nõudeid, rahastamise alast aruandlust ja avalikustamist ette nägevatest erakonnaseaduse sätetest kinnipidamise kontrollimiseks erakonna, erakonna nimekirjas kandideerinud isiku, valimisliidu, valimisliidu nimekirjas kandideerinud isiku või üksikkandidaadi suhtes kohaldada järgmiseid meetmeid:

1) dokumentide nõudmine;

2) seletuse võtmine.

(3) Dokumente nõutakse kirjalikus taotluses, milles tuuakse ära nõude eesmärk ja õiguslik alus ning viidatakse ettekirjutuse tegemise võimalusele dokumendi tähtajaks esitamata jätmise korral. Dokumendi esitamise tähtajaks ei määrata lühemat aega kui kümme päeva.

(4) Riigikontrolli nõudmisel on erakond, valimisliitu juhtima õigustatud isik, erakonna või valimisliidu nimekirjas kandideerinud isik või üksikkandidaat kohustatud andma Riigikontrolli määratud mõistliku tähtaja jooksul kirjalikke ja suulisi seletusi Riigikontrolli esitatud küsimustes. Riigikontroll võib nõuda, et seletusi antakse Riigikontrolli asukohas.

**§ 523. Riigikontrolli ettekirjutus**

(1) Riigikontroll võib erakonna, valimisliidu ja üksikkandidaadi tegevuse rahastamise nõudeid, rahastamise alast aruandlust ja avalikustamist ette nägevate erakonnaseaduse sätete rikkumise kõrvaldamiseks või käesoleva seaduse § 522 lõikes 2 nimetatud meetmete tagamiseks teha erakonnale, erakonna nimekirjas kandideerinud isikule, valimisliidule, valimisliidu nimekirjas kandideerinud isikule või üksikkandidaadile ettekirjutuse.

(2) Käesoleva paragrahvi lõikes 1 nimetatud ettekirjutuse tegemise õigus on kuni kolme aasta jooksul teo toimepanemisest või tähtpäevaks kohustuse täitmata jätmisest.

(3) Ettekirjutusele kirjutab alla riigikontrolör või tema volitatud isik.

**§ 524. Sunniraha**

Riigikontroll võib määrata käesoleva seaduse § 523 lõikes 1 sätestatud ettekirjutuse täitmata jätmise korral sunniraha asendustäitmise ja sunniraha seaduses sätestatud korras kuni 15 000 eurot.

**§ 525. Ettekirjutuse vaidlustamine**

Kui erakond, erakonna nimekirjas kandideerinud isik, valimisliit, valimisliidu nimekirjas kandideerinud isik või üksikkandidaat leiab, et Riigikontrolli ettekirjutusega rikutakse tema õigusi, võib ta pöörduda kohtusse halduskohtumenetluse seadustikus ettenähtud korras.“.

**§ 2. Erakonnaseaduse muutmine**

Erakonnaseaduses tehakse järgmised muudatused:

**1)** seaduses asendatakse sõnad „erakondade rahastamise järelevalve komisjon“ ja „komisjon“ sõnaga „Riigikontroll“ vastavas käändes;

**2)** paragrahv 126 lg 4 muudetakse ja sõnastatakse järgmiselt:

„(4) Erakonna sidusorganisatsiooniks ei ole Euroopa tasandi poliitiline sihtasutus Euroopa Parlamendi ja nõukogu määruse nr  1141/2014 mis käsitleb „ Euroopa tasandi erakondade ja Euroopa tasandi poliitiliste sihtasutuste põhikirja ning rahastamist“ (ELT L 317, 4.11.2014, lk 1—27) mõistes.“;

**3)** paragrahvid 1210 kuni 1213 tunnistatakse kehtetuks.

**§ 3. Maksukorralduse seaduse muutmine**

Maksukorralduse seaduse § 29 punkt 32 tunnistatakse kehtetuks.

**§ 4. Riigikogu kodu- ja töökorra seaduse muutmine**

Riigikogu kodu- ja töökorra seaduse § 1572 lõike 1 punktist 5 jäetakse välja sõnad „ja erakondade rahastamise järelevalve komisjoni“.

**§ 5. Seaduse jõustumine**

Seadus jõustub 2026. aasta 1. jaanuaril.

Lauri Hussar

Riigikogu esimees

Tallinn, 2025

Algatab Eesti Konservatiivse Rahvaerakonna fraktsioon 18.03.2025

Martin Helme  
Eesti Konservatiivse Rahvaerakonna fraktsiooni esimees